ประกาศจังหวัดสิงห์บุรีประกาศจังหวัดสิงห์บุรีเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยพลุ ตะไลหรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยาน ชุมชนและประชาชนจากการจุดและปล่อยหรือกระทำการอย่างใดเพื่อให้พลุ ตะไล หรือวัตถุอื่นใดที่คล้ายคลึงกันขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดสิงห์บุรีโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยพลุตะไล หรือวัตถุอื่นใดที่คล้ายคลึงกันดังนี้๑.พลุ หมายถึงดอกไม้เพลิงชนิดหนึ่งบรรจุดินปืนในกระบอกไม้ไผ่หรือท่อหรือวัตถุอื่นใดที่คล้ายคลึงกันเมื่อจุดแล้วมีเสียงระเบิดดังคล้ายเสียงปืนโดยอนุโลมเรียกดอกไม้เพลิงอย่างอื่นที่จุดมีเสียงระเบิดดังเช่นนั้นว่าพลุ๒.ตะไล หมายถึง ดอกไม้เพลิงชนิดหนึ่งมีปีกเป็นวงกลมทำด้วยกระบอกไม้ไผ่บรรจุดินปืนที่ทำด้วยดินประสิวกับถ่านไม้และตอกให้แน่นมีรูชนวนสำหรับจุด๓.ห้ามมิให้ผู้ใดจุดและปล่อยหรือกระทำการอย่างใด เพื่อให้พลุ ตะไล หรือวัตถุอื่นใดที่คล้ายคลึงกัน ขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้หรือได้รับการยกเว้นตามประกาศนี้๔.กำหนดระยะเวลาในการจุดและปล่อยให้กระทำได้ดังนี้๔.๑งานพิธีจุดเทียนชัยถวายพระพร เนื่องในโอกาสวันเฉลิมพระชนมพรรษา ๕ ธันวามหาราช และ๑๒ สิงหามหาราชินี หรืองานเฉลิมพระเกียรติของพระบรมวงศานุวงศ์๔.๒วันลอยกระทงซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทย โดยให้จุดและปล่อยในช่วงเวลา๑๙.๐๐ นาฬิกา ถึงเวลา ๒๔.๐๐ นาฬิกา๔.๓เทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ ธันวาคมของทุกปี โดยให้จุดและปล่อยในช่วงเวลา ๒๑.๐๐ นาฬิกา ถึงเวลา๐๑.๐๐ นาฬิกา ของวันที่ ๑ มกราคมของทุกปี๔.๔งานเทศกาลหรืองานรื่นเริงที่มีการจัดขึ้นเป็นประจำทุกปีและเคยมีประวัติในการจุดและปล่อยมาก่อน๔.๕งานพระราชทานเพลิงศพ หรืองานฌาปนกิจศพและวันสวดพระอภิธรรมศพ แล้วแต่กรณี๔.๖งานที่จังหวัดและอำเภอจัดให้มีขึ้น (ไม่รวมถึงส่วนราชการหรือหน่วยงานของรัฐอื่น หรือองค์กรปกครองส่วนท้องถิ่นจัดให้มีขึ้นเอง)๕.ชนิด ขนาด และจำนวน๕.๑ห้ามจุดพลุทุกชนิดที่มีขนาดเส้นผ่าศูนย์กลางของท่อเกิน๕ นิ้ว และตะไลที่มีเส้นผ่าศูนย์กลางเกิน ๖ นิ้ว (ยกเว้นการจุดพลุตามข้อ๔.๑ และข้อ ๔.๖)๕.๒จำนวนในการจุดและปล่อยพลุ ตะไลหรือวัตถุอื่นใดที่คล้ายคลึงกัน ขึ้นไปสู่อากาศแต่ละครั้งไม่เกินครั้งละ๑๐๐ ลูก (ยกเว้นการจุดพลุตามข้อ ๔.๑ และข้อ ๔.๖ให้มีจำนวนตามความเหมาะสมของแต่ละงานหรือแต่ละพื้นที่เป็นกรณี ๆ ไป)๕.๓จำนวนในการจุดและปล่อยพลุ ตะไลหรือวัตถุอื่นใดที่คล้ายคลึงกันในงานพระราชทานเพลิงศพ งานฌาปนกิจศพและวันสวดอภิธรรมศพ ไม่เกินครั้งละ ๑๒ ลูก๖.สถานที่จุดและปล่อยหรือกระทำการอย่างใดเพื่อให้พลุตะไล หรือวัตถุอื่นใดที่คล้ายคลึงกัน ขึ้นไปสู่อากาศ๖.๑สถานที่จุดและปล่อยพลุ ตะไล ให้กระทำการได้ในสถานที่ราชการ หน่วยงานของรัฐ เอกชนตามที่นายอำเภอแห่งท้องที่พิจารณาอนุญาต๖.๒สถานที่จุดและปล่อยพลุ ตะไล ต้องไม่อยู่บริเวณใกล้เคียงกับสถานีบริการน้ำมันในระยะ๕๐๐ เมตร โรงพยาบาลในระยะ ๕๐๐ เมตร๗.มาตรการในการป้องกันมิให้มีการเล่นการพนัน๗.๑ ห้ามจัดให้มีการพนันขันต่อในการจุดและปล่อยพลุ ตะไลหรือวัตถุอื่นใดที่คล้ายคลึงกัน๗.๒ห้ามมิให้มีการนับคะแนน การจับเวลา การขานเวลา การขานตัวเลขอื่นหรือกระทำเครื่องหมายสัญลักษณ์อื่นใด อันเป็นการบ่งชี้ถึงการบอกเวลาระเบิดหรือความสูงต่ำของพลุ ตะไล หรือวัตถุอื่นใดที่คล้ายคลึงกันหรือกระทำการอื่นใดเป็นข้อชี้ขาดให้แพ้ชนะกัน๘.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๘.๑ห้ามผู้ใดจำหน่ายพลุ ตะไล หรือวัตถุอื่นใดที่คล้ายคลึงกัน ในวัด โรงเรียน ทางสาธารณะที่สาธารณะ หรือในสถานที่ที่ไม่ได้รับอนุญาตให้ค้าซึ่งดอกไม้เพลิง๘.๒พลุ ตะไล หรือวัตถุอื่นใดที่คล้ายคลึงกัน ที่นำมาจุดและปล่อยต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง (ป.๒) หรือได้รับอนุญาตให้ทำหรือค้าซึ่งดอกไม้เพลิง(ป.๕)๘.๓ให้ผู้อนุญาตจัดทำบันทึกข้อตกลงกับผู้ขออนุญาตให้จุดและปล่อยพลุ ตะไล หรือวัตถุอื่นใดที่คล้ายคลึงกันในการรับผิดชอบค่าเสียหายที่อาจเกิดขึ้นจากการจุดและปล่อยดังกล่าว๙.ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้ หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับตามข้อ๕ ของคำสั่งคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายน พุทธศักราช๒๕๕๙๑๐.ผู้ได้รับอนุญาตตามประกาศนี้ไม่ถือเป็นเหตุให้พ้นผิดหากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชนหรือประชาชน๑๑.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๒๙กรกฎาคม พ.ศ. ๒๕๕๙อัครเดช เจิมศิริผู้ว่าราชการจังหวัดสิงห์บุรีชวัลพร/ปริยานุช/จัดทำ๒๐ กันยายน๒๕๕๙นุสรา/ตรวจ๑ ธันวาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๐๙ ง/หน้า ๕๘/๑๙ กันยายน ๒๕๕๙